als_Latn dik_Latn sag_Latn
Gjosha shtatzënë, por asnjë nga ministrat nuk e ndihmon!3 Tetor 2014 - 07:32
Në muajin e fundit të shtatzënisë, Ministres së Integrimit të Shqipërisë, Klajda Gjosha, i duhet të bëjë mjaft përpjekje për të shkuar në punë dhe për të ndjekur seancat e gjata të Parlamentit. Me gjithë vështirësitë, ajo nuk ka munguar për asnjë ditë.
Por, ky vullnet i Ministres nuk është e vetmja gjë që na ka bërë përshtypje ditën e sotme, pasi në seancën e Parlamentit ajo që çuditi të gjithë ishte indiferenca që treguan kolegët e saj ministra.
Në momentin që Ministrja e Integrimit u fut në sallën e Kuvendit, asnjë prej kolegëve të saj nuk u mundua ta ndihmonte, të paktën duke i lëvizur karrigen që realisht ishte e rëndë.
Kamera e KosovaPress ka fokusuar momentin kur Ministrja Gjosha hyn në sallë, i afrohet vendit ku rrinë ministrat, dhe u kërkon Ministrave Bushati dhe Gjiknuri të shtyjnë paksa karriget e tyre pasi i kishin penguar rrugën. Më pas, i afrohet karriges së saj, ku as gardistit dhe as kolegëve afër saj (Ministrja e Shtetit Ermonela Felaj dhe Ministrja e Kulturës Mirela Kumbaro) nuk u shkoi në mendje që Gjosha kishte nevojë për pak ndihmë.
Të gjithë e dimë që në të tilla raste kur një grua është shtatzënë, qoftë ajo ministre apo një qytetare e thjeshtë, duhet t’i lirojmë vendin apo ta ndihmojmë të ulet.
Por, e kundërta ndodh zakonisht kur bëhet fjalë për Kryeministrin për shembull, pasi vihet re se në çdo seancë të Kuvendit kur në sallë hyn Kryeministri Rama, të gjithë janë në gatishmëri për t’i qëndruar afër, përfshirë edhe gardistin që i bën gati karrigen.
(ma.ar/BalkanWeb)
als_Latn als_Latn als_Latn als_Latn als_Latn als_Latn als_Latn kab_Latn